CELEX: 32009R0131
Language: el
Date: 2009-02-13 00:00:00
Title: Κανονισμός (ΕΚ) αριθ. 131/2009 της Επιτροπής, της 13ης Φεβρουαρίου 2009 , σχετικά με την τροποποίηση του κανονισμού (ΕΚ) αριθ. 105/2008 περί λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά βουτύρου

14.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 44/5
            
         
      ΚΑΝΟΝΙΣΜΌΣ (ΕΚ) αριθ. 131/2009 ΤΗΣ ΕΠΙΤΡΟΠΉΣ
   
   της 13ης Φεβρουαρίου 2009
   σχετικά με την τροποποίηση του κανονισμού (ΕΚ) αριθ. 105/2008 περί λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά βουτύρου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1), και ιδίως το άρθρο 43 σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Το άρθρο 10 παράγραφος 1 στοιχείο ε) του κανονισμού (ΕΚ) αριθ. 1234/2007 προβλέπει την ιδιωτική αποθεματοποίηση βουτύρου.
            
         
               (2)
            
            
               Ο κανονισμός (ΕΚ) αριθ. 105/2008 της Επιτροπής (2) θεσπίζει τους λεπτομερείς κανόνες σχετικά με την ιδιωτική αποθεματοποίηση βουτύρου.
            
         
               (3)
            
            
               Το άρθρο 13 παράγραφος 1 στοιχείο γ) σε συνδυασμό με το άρθρο 18 παράγραφος 2 στοιχείο δ) του κανονισμού (ΕΚ) αριθ. 1234/2007 περιορίζει τη δημόσια αποθεματοποίηση βουτύρου με καθορισμένη τιμή σε ποσότητα 30 000 τόνων για την περίοδο από την 1η Μαρτίου έως τις 31 Αυγούστου.
            
         
               (4)
            
            
               Για την τήρηση του ορίου των 30 000 τόνων, κρίνεται σκόπιμο να προβλεφθεί μια περίοδος εξέτασης κατά την οποία, πριν ληφθεί απόφαση σχετικά με τις προσφορές, είναι δυνατόν να ληφθούν ειδικά μέτρα, ιδίως όσον αφορά τις προσφορές που εκκρεμούν. Τα εν λόγω μέτρα ενδέχεται να περιλαμβάνουν το κλείσιμο της παρέμβασης, την εφαρμογή ποσοστού κατανομής και την απόρριψη των προσφορών που εκκρεμούν. Τα μέτρα αυτά απαιτούν ταχεία ανάληψη δράσης και η Επιτροπή πρέπει να είναι σε θέση να λάβει όλα τα αναγκαία μέτρα χωρίς καθυστέρηση.
            
         
               (5)
            
            
               Ο κανονισμός (ΕΚ) αριθ. 105/2008 πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 105/2008 τροποποιείται ως εξής:
   
               1)
            
            
               Το άρθρο 6 αντικαθίσταται από το ακόλουθο κείμενο:
               «Άρθρο 6
               Η αγορά βουτύρου στο 90 % της τιμής αναφοράς σύμφωνα με το άρθρο 18 παράγραφος 1 στοιχείο β) του κανονισμού (ΕΚ) αριθ. 1234/2007 διεξάγεται σύμφωνα με τις διατάξεις του παρόντος τμήματος.»
            
         
               2)
            
            
               Στο άρθρο 7 παράγραφος 5 προστίθεται το ακόλουθο εδάφιο:
               «Οι προσφορές που υποβάλλονται Σάββατο, Κυριακή ή αργία θεωρείται ότι λαμβάνονται από την αρμόδια αρχή την πρώτη εργάσιμη ημέρα μετά την ημέρα κατά την οποία υποβλήθηκαν.»
            
         
               3)
            
            
               Το άρθρο 9 τροποποιείται ως εξής:
               
                           α)
                        
                        
                           Η παράγραφος 1 αντικαθίσταται από το ακόλουθο κείμενο:
                           «1.   Αφού ελέγξει την προσφορά, και εντός πέντε εργάσιμων ημερών από την ημερομηνία παραλαβής της προσφοράς πώλησης, ο αρμόδιος οργανισμός εκδίδει δελτίο παράδοσης, υπό τον όρο ότι η Επιτροπή δεν λαμβάνει ειδικά μέτρα σύμφωνα με το άρθρο 12 παράγραφος 2.
                           Το δελτίο παράδοσης πρέπει να είναι χρονολογημένο και αριθμημένο και να αναγράφονται σε αυτό:
                           
                                       α)
                                    
                                    
                                       η ποσότητα που πρόκειται να παραδοθεί,
                                    
                                 
                                       β)
                                    
                                    
                                       η προθεσμία παράδοσης του βουτύρου,
                                    
                                 
                                       γ)
                                    
                                    
                                       η ψυκτική αποθήκη στην οποία θα πρέπει να παραδοθεί.
                                    
                                 Δεν εκδίδονται δελτία παράδοσης για ποσότητες οι οποίες δεν έχουν κοινοποιηθεί σύμφωνα με το άρθρο 12 παράγραφος 1.»
                        
                     
                           β)
                        
                        
                           Η παράγραφος 5 αντικαθίσταται από το ακόλουθο κείμενο:
                           «5.   Για τους σκοπούς του παρόντος άρθρου, θεωρείται ότι το βούτυρο παραδίδεται στον αρμόδιο οργανισμό την ημέρα εισόδου του συνόλου της ποσότητας βουτύρου που καλύπτεται από το δελτίο παράδοσης στην ψυκτική αποθήκη που έχει υποδείξει ο αρμόδιος οργανισμός, αλλά το νωρίτερο την επομένη της έκδοσης του δελτίου παράδοσης.»
                        
                     
         
               4)
            
            
               Το άρθρο 12 αντικαθίσταται από το ακόλουθο κείμενο:
               «Άρθρο 12
               1.   Κάθε εργάσιμη ημέρα το αργότερο στις 14:00 (ώρα Βρυξελλών), ο αρμόδιος οργανισμός γνωστοποιεί στην Επιτροπή τις ποσότητες βουτύρου για τις οποίες υποβλήθηκαν, την προηγούμενη ημέρα, προσφορές πώλησης σύμφωνα με το άρθρο 7.
               2.   Για να τηρηθεί το ανώτατο όριο που αναφέρεται στο άρθρο 13 παράγραφος 1 στοιχείο γ) του κανονισμού (ΕΚ) αριθ. 1234/2007, η Επιτροπή αποφασίζει χωρίς τη βοήθεια της επιτροπής που αναφέρεται στο άρθρο 195 παράγραφος 1 του εν λόγω κανονισμού:
               
                           α)
                        
                        
                           να σταματήσει τις αγορές στην παρέμβαση με καθορισμένη τιμή·
                        
                     
                           β)
                        
                        
                           εφόσον η αποδοχή της πλήρους ποσότητας που προσφέρθηκε μια συγκεκριμένη ημέρα έχει ως αποτέλεσμα την υπέρβαση της ανώτατης ποσότητας, να καθορίσει ενιαίο ποσοστό μείωσης των ποσοτήτων των προσφορών που ελήφθησαν κατά την ημέρα εκείνη·
                        
                     
                           γ)
                        
                        
                           ενδεχομένως, να απορρίψει τις προσφορές για τις οποίες δεν έχει εκδοθεί δελτίο παράδοσης.
                        
                     Κατά παρέκκλιση από το άρθρο 7 παράγραφος 6, ένας πωλητής του οποίου η προσφορά έγινε δεκτή με μείωση της ποσότητας της προσφοράς του, όπως αναφέρεται στο στοιχείο β) της παρούσας παραγράφου, μπορεί να αποφασίσει να ανακαλέσει την προσφορά του εντός πέντε εργάσιμων ημερών από τη δημοσίευση του κανονισμού για τον καθορισμό του ποσοστού μείωσης.»
            
         
               5)
            
            
               Στο άρθρο 13, η παράγραφος 1 αντικαθίσταται από το ακόλουθο κείμενο:
               «1.   Όταν η Επιτροπή αποφασίσει, σύμφωνα με τη διαδικασία που αναφέρεται στο άρθρο 195 παράγραφος 2 του κανονισμού (ΕΚ) αριθ. 1234/2007, να ξεκινήσει την αγορά βουτύρου για την παρέμβαση με διαδικασία διαγωνισμού σύμφωνα με το άρθρο 13 παράγραφος 3 και το άρθρο 18 παράγραφος 2 στοιχείο δ) του εν λόγω κανονισμού, οι διατάξεις του άρθρου 2 και του άρθρου 3 παράγραφοι 1, 2, 4, 5 και 6 και των άρθρων 4, 5, 9, 10 και 11 του παρόντος κανονισμού εφαρμόζονται, εκτός αντιθέτων διατάξεων του παρόντος τμήματος.»
            
         
               6)
            
            
               Στο άρθρο 16 παράγραφος 2, το πρώτο εδάφιο αντικαθίσταται από το ακόλουθο κείμενο:
               «Αφού λάβει υπόψη της τις προσφορές που έχουν υποβληθεί για κάθε διαγωνισμό, η Επιτροπή καθορίζει μέγιστη τιμή αγοράς, σύμφωνα με τη διαδικασία που αναφέρεται στο άρθρο 195 παράγραφος 2 του κανονισμού (ΕΚ) αριθ. 1234/2007.»
            
         
               7)
            
            
               Στο άρθρο 18 προστίθεται η ακόλουθη παράγραφος:
               «2α.   Δεν εκδίδονται δελτία παράδοσης για ποσότητες οι οποίες δεν έχουν κοινοποιηθεί σύμφωνα με το άρθρο 16 παράγραφος 1.»
            
         
               8)
            
            
               Στο άρθρο 20, η παράγραφος 1 αντικαθίσταται από το ακόλουθο κείμενο:
               «1.   Ο αρμόδιος οργανισμός επιλέγει την πλησιέστερη διαθέσιμη ψυκτική αποθήκη στον τόπο αποθήκευσης του βουτύρου.
               Ωστόσο, ο αρμόδιος οργανισμός είναι δυνατόν να επιλέξει άλλον αποθηκευτικό χώρο εντός απόστασης 350 χιλιομέτρων, υπό την προϋπόθεση ότι η επιλογή της εν λόγω ψυκτικής αποθήκης δεν προκαλεί επιπρόσθετα έξοδα αποθεματοποίησης.
               Ο αρμόδιος οργανισμός μπορεί να επιλέξει ψυκτική αποθήκη πέραν της απόστασης αυτής εάν η επιλογή αυτή συνεπάγεται μικρότερες δαπάνες, περιλαμβανομένων των σχετικών εξόδων αποθεματοποίησης και μεταφοράς. Στην περίπτωση αυτή, ο αρμόδιος οργανισμός ενημερώνει αμέσως την Επιτροπή για την επιλογή του αυτή.»
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Μαρτίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 32 της 6.2.2008, σ. 3.